બીબીસી રિયાલિટી ચેક : શું મોદીએ ખરેખર વધુ ઍરપૉર્ટ બનાવ્યાં છે?\nવડા પ્રધાને ગયા અઠવાડિયે ટ્વીટ કર્યું હતું કે, ભારતમાં હાલમાં 100 ઍરપૉર્ટ છે અને ગત ચાર વર્ષોમાં મોદી સરકારના શાસનમાં આવ્યા બાદ 35 નવા ઍરપૉર્ટ બનીને તૈયાર થયા.

Twitter કન્ટેન્ટ પૂર્ણ, 1

વિપક્ષી પાર્ટીઓ પર પ્રહાર કરતા તેમણે જણાવ્યું, "આઝાદીના 67 વર્ષ બાદ 2014 સુધી ભારતમાં માત્ર 65 ઍરપૉર્ટ હતા. આનો મતલબ એવો કે દર વર્ષે માત્ર એક ઍરપૉર્ટ બનાવવામાં આવ્યું."

મોદીના જણાવ્યા મુજબના, આંકડાઓ પર નજર કરીએ તો લાગે કે હાલના શાસનમાં ઍરપૉર્ટ બનાવવાનું કામ ખૂબ જ જલ્દીથી થયું છે અને દર વર્ષે સરેરાશ નવ ઍરપૉર્ટ બન્યા છે.

પરંતુ સત્તાવાર આંકડાઓ ખરેખર શું સૂચવે છે?

મોદીનો દાવો ખોટો?

ભારતમાં નાગરિક વિમાન ઉડ્ડયનના નિર્માણ માટે ઍરપૉર્ટ ઑથૉરિટી ઑફ ઇન્ડિયા જવાબદાર છે. તેની વેબસાઇટ પર મળતી માહિતી અનુસાર, ભારતમાં કુલ 101 ઍરપૉર્ટ  કાર્યરત છે.

ભારતમાં ઍર ટ્રાફિક પર નજર રાખવાનું કામ ડિરેક્ટ્રેટ જનરલ ઑફ સિવિલ એવિએશન (ડીજીસીએ) કરે છે. તેના રિપોર્ટ મુજબ દેશમાં 13 માર્ચ 2018 સુધી ડૉમેસ્ટિક ઍરપૉર્ટ્સની સંખ્યા 101 હતી.

ડૉમેસ્ટિક ઍરપૉર્ટ્સની સંખ્યા બાબતે ડીજીસીએના આંકડા આ પ્રમાણે છે.

- વર્ષ 2015માં ભારતમાં 95 ઍરપૉર્ટ્સ હતા, જેમાંથી 31 કાર્યરત નહોતા એટલે કે 'નોન ઑપરેશનલ' હતા.

- વર્ષ 2018માં દેશમાં કુલ 101 ઍરપૉર્ટ્સ છે, જેમાંથી 27 'નોન ઑપરેશનલ' છે.

મતલબ કે વર્ષ 2015 બાદ ભારતમાં માત્ર છ નવા ઍરપૉર્ટ્સનું નિર્માણ થયું છે. આ આંકડો વડા પ્રધાનના વર્ષ 2014 બાદથી 35 ઍરપૉર્ટ્સ બનાવવાના દાવાથી ઘણો અલગ છે.

આ મહિને દિલ્હી ખાતે એક સંમેલનમાં ઇન્ટરનેશનલ ઍર ટ્રાન્સપોર્ટ ઍસોશિયેશનના પ્રમુખ એલેક્ઝાન્ડર ડી. જ્યુનિયૈકે ઍરપૉર્ટ્સ બનાવવાના ભારતના પ્રયત્નોના વખાણ કર્યા હતા.

તમે આ વાંચ્યું કે નહીં?

જ્યુનિયૈકે કહ્યું હતું, "છેલ્લા એક દાયકામાં ભારતમાં ઍરપૉર્ટ્સ બનાવવાના ક્ષેત્રમાં જે કામ થયું છે તે આશ્ચર્યજનક છે."

જ્યુનિયૈકે જે એક દાયકાનો ઉલ્લેખ કર્યો હતો તેમાં વર્ષ 2014 બાદ એ સમય પણ સામેલ છે જેમાં મોદીની સરકાર સત્તામાં આવી છે.

ઉલ્લેખનીય છે કે હાલની સરકારના કાર્યકાળમાં જે નવા ઍરપૉર્ટ્સ બનીને તૈયાર થયા છે તેનું કામ પહેલાંની સરકાર દ્વારા શરૂ કરવામાં આવ્યું હશે.

યુકેના લૉફબોરો વિશ્વવિદ્યાલયમાં હવાઈ પરિવહનના મૂળભૂત માળખાનાં જાણકાર લૂસી બડ કહે છે, "ઍરપૉર્ટ બનાવવા માટે ઉપભોક્તાઓની વધતી માંગનું આકલન કરવું, તેના માટે જરૂરી જમીનનું અધિગ્રહણ અને ત્યારબાદ ભંડોળ ભેગું...\n\ntl;dr:
હાલમાં જ વડા પ્રધાન નરેન્દ્ર મોદીએ સિક્કિમ ખાતે ઍરપૉર્ટનું ઉદ્ઘાટન કર્યું હતું. ત્યારે તેમણે દાવો કર્યો હતો કે દેશમાં સૌથી વધુ ઍરપૉર્ટ તેમના શાસનમાં બન્યા છે. ત્યારે સવાલ એ છે કે વડા પ્રધાન મોદીનો દાવો ખરેખર કેટલો સાચો છે?